Κωνσταντίνος Αλεξανδρής

Ο Κωνσταντίνος Αλεξανδρής (14 Δεκεμβρίου 1894 – 11 Ιουνίου 1976), του Αποστόλου, ήταν Έλληνας αξιωματικός του Πολεμικού Ναυτικού και υπουργός.

Βιογραφία
Γεννήθηκε στις Κονίστρες της Κύμης και σπούδασε στη Σχολή Ναυτικών Δοκίμων και στη συνέχεια στη Σχολή Πυροβολικού του Πόρτσμουθ, στο Ηνωμένο Βασίλειο. 

Πολέμησε στους Βαλκανικούς Πολέμους ως δόκιμος με βαθμό αρχικελευστή.

Την περίοδο 1920-21 δίδαξε στη Σχολή Ναυτικών Δοκίμων και στη Σχολή Πολέμου. Από το 1912 ως το 1935, οπότε αποτάχθηκε, λόγω της συμμετοχής του σε κίνημα, υπηρέτησε στο Πολεμικό Ναυτικό.Παγκόσμιο Βιογραφικό Λεξικό, τ. 1, Αθήνα, Εκδοτική Αθηνών, 1988

Το 1930 έγινε υπασπιστής του Προέδρου της Δημοκρατίας.Βιογραφικό στην ιστοσελίδα της Μεγάλης Στοάς της Ελλάδος. To 1943 προήχθη σε Υποναύαρχο και έγινε αρχηγός του Στόλου. Την περίοδο 1941-43 ήταν ναυτικός ακόλουθος στη βρετανική πρεσβεία στο Λονδίνο.

Στην κυβέρνηση του Κανελλόπουλου υπηρέτησε ως υπουργός Εμπορικής Ναυτιλίας από την 1η Νοεμβρίου ως τις 22 Νοεμβρίου 1945.

Το 1947 αποστρατεύτηκε και τιμήθηκε με πολλά μετάλλια και παράσημα. Ανάμεσα στα άλλα, ήταν πρόεδρος της Εταιρείας Ευβοϊκών Σπουδών και του Οργανισμού Ανέλκυσης Ναυαγίων.Αρχείο Ευβοϊκών Μελετών, τ. 22, Εταιρεία Ευβοϊκών Σπουδών, 1978.

Απεβίωσε στην Αθήνα τον Ιούνιο του 1976 και κηδεύτηκε από το Πρώτο Νεκροταφείο Αθηνών.Μακεδονία, Πέθανε ο ναύαρχος ε.α. Κ. Αλεξανδρής, 12-6-1976, σελ. 10. Ήταν παντρεμένος με τη Λιλή Αντωνοπούλου.Ελληνικόν who's who, Εκδοτικός Οργανισμός Ελληνικών who's who 1962,  σελ. 23.

Άφησε πλούσιο συγγραφικό έργο, για το οποίο βραβεύτηκε δύο φορές  (1930, 50) από την Ακαδημία Αθηνών.

 Μερικά βιβλία 
"Εξωτερική βλητική" (1921)
"Ναυτικαί επιχειρήσεις του υπέρ Ανεξαρτησίας Αγώνος" (1930)
"Η θαλασσία δύναμις εις την ιστορίαν της αρχαίας Ελλάδος" (1950)
"Η θαλασσία δύναμις εις την ιστορίαν της Βυζαντινής Αυτοκρατορίας" (1957)

Παραπομπές

 Εξωτερικοί σύνδεσμοι 
Φωτογραφία στον Πανδέκτη.

Κατηγορία:Έλληνες αξιωματικοί του Πολεμικού Ναυτικού
Κατηγορία:Έλληνες υπουργοί Εμπορικής Ναυτιλίας
Κατηγορία:Έλληνες ελευθεροτέκτονες